אמא, תגידי לי

אמא, תגידי לי, מה את חושבת עכשיו?  
הינך עומדת לפני נרות השבת   
דמעות נוצצות על עיניך הסגורות,  
אמא, למה את בוכה?  
שפתיך רוחשות בתפילה ממלמלות,  
אמא, תגידי לי, מה את מבקשת?  
  
יהי רצון מלפניך אלוקי  
שתזכני לגדל בנים ובני בנים  
אוהבי ה' יראי אלוקים  
בנים ובני בנים  
חכמים ונבונים  
זרע קודש בה' דבקים  
בנים ובני בנים  
מאירים את העולם  
במעשים טובים ובתורתם  
וזכני לגדל בנים, וזכני לגדל בנים.  
  
אמא, בואי שבי איתי כאן על המיטה שלי  
כל לילה את קוראת איתי את קריאת השמע  
אני כה עיפה וכבר כמעט ישנה  
ואמא, את עדיין לידי  
שפתיך רוחשות בתפילה ממלמלות  
אמא, תגידי לי, מה את מבקשת?  
  
יהי רצון....  
  
אמא, למדי אותי את הדרך הישרה  
רוצה אני לרכוש את אהבתך לתורה  
אבא לומד ועל התורה שוקד  
ואמא, את עומדת לימינו  
שפתיך רוחשות בתפילה ממלמלות  
אמא, תגידי לי, מה את מבקשת?  
  
יהי רצון מלפניך אלוקי...  
  
אמא, ברכי אותי, בזה היום - יום חופתי,  
עומדת אני עתה על סף חיים חדשים  
וזאת תקוותי שאתייצב גם אני  
כמו אמא, לפני נרות שבת  
וכך אענה אני כשתשאל אותי בתי –

אמא תגידי לי, מה את מבקשת?